Source: https://ispis.sk/judikatura/KSKE/7CoP198/2012
Timestamp: 2020-04-01 01:11:56+00:00
Document Index: 7697234

Matched Legal Cases: ['súd ', 'súd ', 'Súd ', '§ 207', 'súd ', 'súd ', '§ 207']

KSKE 7 CoP 198/2012 - iSpis
iSpis Judikatúra – KSKE 7 CoP 198/2012
KS v Košiciach, dátum 02.08.2012, sp.zn. KSKE 7 CoP 198/2012
OSKE2 23P152/2011
Súd: Krajský súd Košice Spisová značka: 7CoP/198/2012 Identifikačné číslo súdneho spisu: 7211207672 Dátum vydania rozhodnutia: 03. 08. 2012 Meno a priezvisko sudcu, VSÚ: JUDr. Frederika Zozuľáková ECLI: ECLI:SK:KSKE:2012:7211207672.2
Uznesenie Krajský súd v Košiciach vo veci starostlivosti súdu o maloletú N. N. nar. X.X.XXXX zastúpenú kolíznym opatrovníkom Úradom práce, sociálnych vecí a rodiny Košice dieťaťa rodičov Z.J.Y.Y. N. nar. X.XX.XXXX bývajúcej v H. na F. ulici č. XX a S. N. nar. XX.X.XXXX bývajúceho v H. na H. ulici č. XX zastúpeného JUDr. Jolanou Fuchsovou advokátkou so sídlom Advokátskej kancelárie v Košiciach na Štúrovej ulici č. 20 v konaní o zvýšenie a zníženie výživného o odvolaní otca proti rozsudku Okresného súdu Košice II z 25.4.2012 č.k. 23P 152/2011-106 takto
Súd prvého stupňa napadnutým rozsudkom zamietol návrh matky na zvýšenie výživného od otca pre maloletú N. N. za obdobie od 25.7.2011 do budúcna. Zamietol návrh otca na zníženie výživného pre maloletú N. N. za obdobie od 25.7.2011 do budúcna. O trovách konania rozhodol tak, že žiaden z účastníkov nemá právo na ich náhradu.
Písomným podaním doručeným konajúcemu súdu 4.6.2012 otec zobral podané odvolanie späť a žiadal odvolacie konanie zastaviť.
Podľa § 207 ods. 2, 3 O.s.p., dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví.
Vzhľadom na to, že otec zobral odvolanie v celom rozsahu späť, odvolací súd podľa § 207 ods. 3 O.s.p. odvolacie konanie zastavil.